
Μελωδίες από τη χορωδία της Κοινο_Τοπίας 
για την έλευση του νέου χρόνου σε πίτες συλλόγων
Μελωδίες για την έλευση του νέου χρόνου σκόρπισε η χορωδία της Εταιρείας Κοινωνικής Δράσης και Πολιτισμού Κοινο_Τοπία www.koinotopia.gr στην κοπή της πίτας του Συλλόγου Ευρυτάνων Αχαΐας "Η Ευρυτανία" και του Συλλόγου Προστασίας Υγείας & Περιβάλλοντος της περιοχής του Κέντρου Υγείας Χαλανδρίτσας.
Συγκεκριμένα η χορωδία με μαέστρο τη Λίνα Γερονίκου μουσικό-υψίφωνο και την Κατερίνα Φιλιππάτου στο πιάνο την Κυριακή 12 Ιανουαρίου επένδυσε μουσικά την κοπή της πρωτοχρονιάτικης πίτας του Συλλόγου Ευρυτάνων που πραγματοποιήθηκε στο Μέγαρο Λόγου & Τέχνης στην Πάτρα.
Την Κυριακή 19 Ιανουαρίου η χορωδία σκόρπισε μελωδίες στην κοπή της πρωτοχρονιάτικης πίτας του Συλλόγου Προστασίας Υγείας & Περιβάλλοντος της περιοχής του Κέντρου Υγείας Χαλανδρίτσας –που έγινε στο πλαίσιο της Γενικής Συνέλευσης του συλλόγου- στην αίθουσα του Δημοτικού Συμβουλίου του Δήμου Ερυμάνθου.
Τη Δευτέρα 20 Ιανουαρίου στις 6μμ η χορωδία για άλλη μια χρονιά θα πλαισιώσει την κοπή της πρωτοχρονιάτικης πίτας του Αντωνοπούλειου Ιδρύματος που θα γίνει στο Επιμελητήριο Αχαΐας (Μιχαλακοπούλου 58) στην αίθουσα εκδηλώσεων.
Το Αντωνοπούλειο Ίδρυμα λειτουργεί προσωρινό ξενώνα φιλοξενίας για 4-6 παιδιά με νοητική υστέρηση σε ιδιόκτητο, κατάλληλα διαρρυθμισμένο διαμέρισμα στην Πάτρα, υπό τη φροντίδα εξειδικευμένου προσωπικού. Στα παιδιά παρέχεται πλήρης φροντίδα αλλά και ψυχαγωγία. Παράλληλα προετοιμάζεται η λειτουργία μονάδας ΣΥΔ (στέγης υποστηριζόμε- νης διαβίωσης για παιδιά με νοητική υστέρηση) 1.200τ.μ., με όλες τις σύγχρονες προδιαγραφές της Ευρωπαϊκής Ένωσης. Στον ίδιο χώρο θα λειτουργήσει και μονάδα ημερήσιας φροντίδας για άτομα με νοητική υστέρηση, με τα κατάλληλα εργαστήρια, όπου θα απασχολούνται και άλλα παιδιά από την ευρύτερη περιφέρεια.
Το Σάββατο 25 Ιανουαρίου στις 6μμ η χορωδία θα τραγουδήσει στην κοπή της πρωτοχρονιάτικης πίτας του Παμεσσηνιακού Σύνδεσμου Πατρών ο Παπαφλέσσας στην αίθουσα εκδηλώσεων του ξενοδοχείου Αστήρ (Αγ. Ανδρέου 16).
Ο Παμεσσηνιακός Σύνδεσμος Πατρών ο Παπαφλέσσας ιδρύθηκε με στόχο τη σύσφιξη των σχέσεων των Εν Πάτρας Μεσσηνίων καθώς και τη διαφύλαξη των ηθών, εθίμων και παραδόσεων της Μεσσηνιακής γης.

